Pressemelding
Tjuvholmen, 30. januar 2015

**Bjarne Melgaard-utstilling på THE THIEF**

**I anledning åpningen av utstillingen ”Melgaard + Munch. The End of it All Has Already Happened” på Munchmuseet stiller Bjarne Melgaard også ut arbeider på kunsthotellet THE THIEF.**

- Vi ønsker å gjøre hotellet til en arena for kunstopplevelser, og er stolte av å ha Bjarne Melgaards arbeider utstilt på hotellet, til glede for våre gjester, sier hotelldirektør Jarle Moen.

Utstillingen ”Melgaard + Munch. The End of it All Has Already Happened” åpner lørdag 31. januar på Munchmuseet i Oslo. I helgen vil også Bjarne Melgaard stille ut helt nye akrylarbeider og bronseskulpturen ”Dad of Son” på THE THIEF.

- THE THIEF er et godt sted å være. Både for kunsten min og meg, sier Bjarne Melgaard.

Det er Rod Bianco Gallery i samarbeid med Studio Hugo Opdal som står bak utstillingen.

- THE THIEF er et kunsthotell, så for oss var det naturlig å velge de til denne eksklusive Melgaard-visningen. Jeg forsøker å snobbe ned kunsten, gjøre den folkelig og tilgjengelig. Derfor tror jeg at terskelen for å besøke THE THIEF er nok lavere enn i et hipt galleri, sier Hugo Opdal.

Melgaards arbeider står utstilt på THE THIEF frem til 3.februar.

For ytterligere informasjon, kontakt:

Siri Løining Kolderup
Kommunikasjonssjef
Mobil: +47 480 98 814
Email: siri.loining@thethief.com
www.thethief.com